Grenadellakoek1 groot koek Koek 4 ekstragroot eiers, geskei 250 ml (1 k) strooisuiker 125 ml (½ k) olie 125 ml (½ k) warm water 220 g (2 x 110 g-blikkies) grenadellamoes 2,5 ml (½ t) grenadellageursel 560 ml (2¼ k) koekmeel 15 ml (1 e) bakpoeier knypie sout Versiersel 500 g (1 klein pakkie) versiersuiker, gesif 125 g (½ blok) sagte botter ongeveer 60 ml (4 e) warm water 55 g (½ blikkie) grenadellamoes 5 ml (1 t) grenadellageursel Bolaag 55 g (½ blikkie) grenadellamoes 5 ml (1 t) strooisuiker 2,5 ml (½ t) mielieblom 5 ml (1 t) water Stel oond op 180 °C. Metode 1. KOEK Klits eiergele en strooisuiker tot liggeel. 2. Meng olie, water grenadellamoes en -geursel bymekaar. Voeg by eiergele en klits goed saam. 3. Sif koekmeel, bakpoeier en sout saam. Voeg by eiergeelmengsel en roer tot goed gemeng. 4. Klits eierwitte tot styf en vou by beslag in. 5. Voer twee koekpanne met 22 cm-deursnee met bakpapier en verdeel beslag so gelyk moontlik tussen koekpanne. 6. Bak koek vir 25 tot 30 minute of tot toetspen skoon uitkom. 7. VERSIERSEL Klits versiersuiker, botter, water, grenadellamoes en -geursel tot lig en romerig. 8. Smeer helfte van versiersel op een koek, plaas tweede koek bo-op en smeer orige versiersel op. 9. BOLAAG Verhit grenadellamoes en strooisuiker in mikrogolf vir 1 minuut. 10. Maak mielieblom en water tot pasta aan en roer by warm grenadellamengsel. Mikrogolf mengsel tot verdik. 11. Laat eers bietjie afkoel en skep bo-op koek. WENK: Grenadellageursel is by bakwinkels soos Bakers Bin in Centurion (012 664 0024) beskikbaar. Resep oorspronklik gepubliseer in 50 beste gebak uit Vrouekeur Opgestel deur Marlo Carstens Uitgewers: Lapa Prys: R135-00* * Prys onderhewig aan verandering